Гагра иахьа имҩаԥысуеит Ахԥатәи жәларбжьаратәи аусутә форум "VISIT APSNY".
Аԥсны атуристцәа радԥхьалара алзыршо факторк аҳасабала асасдкылра иалацәажәеит, убасгьы аперсонал ралԥшаара, агастрономиатә туризм уҳәа рызҵаарақәа шьҭырхит Аԥсни Урыстәылеи рекспертцәа. Афорум аҟны атуризм ақыҭанхамҩеи афермертә нхамҩеи рыҿиара алзыршо акакәны иалацәажәеит.
"Афорум аиҿкаара идеиас иамаз азҵаарақәа рышьҭыхра ауп. Атуризм ахырхарҭаҟны хар амамкәа аус руеит атуроператорцәа, аекскурсиа амҩаԥгаҩцәа, аха ақыҭанхамҩа знапы алакуи дареи русеицушьа маҷуп. Убри аганахьала иҟаҵатәуи, лшарас иҳамоуи - иахьазы абарҭ азҵаарақәа ҳрылацәажәон… Ара иаадрыхуа аалыҵ ауп атуристцәа еиҳарак изызҵаауа, изышьҭоу… Аԥсуа аалыҵқәа рыла аҭыԥантәи аџьармыкьа урҭәырц азы иааурыхуа амҽхак урҭбаароуп, аҭыԥантәи аџьармыкьахь анеиразгьы алшара умазароуп", - иҳәеит Соломко.
Иаҳа инеиҵыхны аиҿцәажәара шәазыӡырҩы аудиофаил аҟны.
Аусутә форум "VISIT APSNY" раԥхьаӡа акәны Аԥсны имҩаԥысит 2018 шықәсазы. Уажәтәи афорум еиҿыркааит "Атуризм аԥснытәи аидгыла", "Ақыҭанхамҩаарыхыҩцәа Рассоциациа", атуристтә еилахәырақәа "Аҵыҭәақә тревел", "Visit Abkhazia". Аинформациатә маҵзура Sputnik Аԥсны афорум аинформациатә партниорс иҟоуп.
Иара убас шәаԥхьар ҟалоит:
-
Ахԥатәи жәларбжьаратәи аусутә форум "VISIT APSNY" Гагра иаатит